PATVIRTINTA

 Vilniaur r. Avižienių vaikų lopšelio-darželio direktoriaus 2020 m. kovo 25 d.

įsakymu Nr. V-11

**VILNIAUS R. AVIŽIENIŲ VAIKŲ LOPŠELIO-DARŽELIO**

**UGDYMO PROCESO**

**ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Avižienių vaikų lopšelio-darželio ugdymo proceso organizavimo nuotoliniu būdu tvarkos aprašas (toliau - Aprašas) reglamentuoja ugdymo proceso organizavimą nuotoliniu būdu pagal ikimokyklinio ugdymo programą iki bus atnaujintas įprastas ugdymo procesas.
2. Paskelbus ekstremaliąją situaciją, lopšelis-darželis gali vaikus ugdyti nuotoliniu būdu.

3.Apraše vartojamos sąvokos:

 **Nuotolinis mokymas** – tai mokymo forma, kai vaikas nepalaiko betarpiško kontakto su mokytoju, tėvų padedant mokosi iš namų pagal mokytojo nuorodas įstaigos tinklalapyje. Bendravimas ir bendradarbiavimas vyksta informacinių kompiuterinių technologijų (toliau IKT) priemonėmis virtualioje mokymo(si) aplinkoje.

**Virtuali mokymo(si) aplinka** – tai kompiuterių tinklais ir kitomis IKT pagrįsta

informacinė ugdymo sistema, kurioje vyksta mokymosi procesas ir vaikų bei mokytojų sąveika, yra galimybės kurti ir naudoti įvairius mokymosi metodus.

**Sinchroninis mokymas** – grupės vaikų ir mokytojo dalyvavimas pamokoje per atstumą,

tačiau tuo pat metu.

**Asinchroninis mokymas** – vaiko ir mokytojo darbas skirtingu laiku, bendraujant el.

paštu bei kitomis panašiomis priemonėmis.

1. Nuotolinio mokymo(si) tikslai:
	1. sukurti tinkamas sąlygas mokymuisi karantino metu, esant koronaviruso

grėsmei;

* 1. sudaryti sąlygas kiekvienam vaikui gauti ugdymo(si) paslaugas,

atitinkančias jo gebėjimus ir poreikius;

* 1. užtikrinti bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku;
	2. diegti modernias, IKT pagrįstas mokymo priemones bei metodus.

**II SKYRIUS**

**NUOTOLINIO MOKYMO(SI) ORGANIZAVIMAS**

1. Vilniaus r. Avižienių vaikų lopšelis-darželis, remdamasis LR ŠMS ministro 2020-0316 įsakymu Nr. V-372 rekomendacijų II skyriaus nuostatomis, siekdamas ugdymo procesą organizuoti nuotoliniu būdu:
	1. įsivertino įstaigos technologines galimybes, turimas skaitmenines

priemones, mokytojų kompetenciją, vaikų amžių ir jų aplinkos socialinę ekonominę padėtį, Avižienių vaikų lopšelis-darželis pasirinko nuotolinio mokymosi aplinkas, užtikrinančias skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku nuotoliniam mokymui(si) organizuoti:

4.1.1. pagrindinį būdą - įstaigos tinklalapį bei papildomas mokymosi aplinkas mokytojo laisvu apsisprendimu: Facebook uždaros grupės.

* 1. Pagrindinis informavimas ir bendravimas tarp administracijos, pedagogų, ugdytinių tėvų (globėjų, rūpintojų) vyksta per tinklalapį, papildomai panaudojamas el. paštas, telefonas.
	2. Tiesioginis bendravimas tarp administracijos ir pedagogų vyksta virtualioje *Zoom* aplinkoje.
	3. Užduotys turėtų būti pateiktos skaitmeninėse aplinkose su nuorodomis, gali būti panaudota skenuota ar fotografuota didaktinė medžiaga iš papildomų mokymo priemonių.
1. Mokytojai:
	1. koreguoja ilgalaikius ugdomosios veiklos planus mokymo nuotoliniu būdu laikotarpiui, atsižvelgdami į grupės gebėjimus, sudėtingesnes temas perkeldami vėlesniam laikui;
	2. iki 2020 m. kovo 25 d. įstaigos tinklalapyje teikia informaciją apie dalyko nuotoliniu būdu mokymo(si), vertinimo tvarką, priemones bei įrankius, dėl prisijungimo prie nuotolinio mokymo(si) sistemos.
2. Įstaigos tinklalapyje tėvams (globėjams, rūpintojams) pateikia savaitei tikslias darbo instrukcijas ir taisykles, reikalavimus, vaizdo konsultacijų, užduočių skyrimo ir atsiskaitymo laiką, vertinimą (Priedas Nr.1);
3. mokytojas parenka medžiagos apimtį, atsižvelgdamas į vaikų amžių, vengia perteklinės informacijos, orientuojasi į įprastai lopšelyje-darželyje vedamos pamokėlės trukmę.
4. Jei vaiko tėvams kyla klausimų, su mokytoju jie gali konsultuotis telefonu nuo 9.00 iki 16.00 val., el. paštu, Messenger grupėje ir kt.;
5. Vaikų tėvai (globėjai, rūpintojai):
	1. pasirūpina techninėmis galimybėmis vaiko nuotoliniam mokymuisi;
	2. konsultuojasi su mokytojais dėl vaiko mokymosi.

**III SKYRIUS**

**BENDROSIOS NUOSTATOS**

 10.Ugdymo programoms įgyvendinti mokytojai gali naudoti laisvai prieinamu nacionaliniu skaitmeniniu ugdymo turiniu.

 11.Rekomendacijos lopšelio-darželio pedagogams siunčiamos el. paštu.

1. Pratęsus nuotolinio mokymo(si) laikotarpį Rekomendacijos gali būti atnaujintos.
2. Laikinai organizuojant ugdymą nuotoliniu būdu, mokymo sutartys nekeičiamos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Priedas Nr.1*

|  |  |  |
| --- | --- | --- |
| Mokytojo vardas, pavardė  |   |  |
| Grupė  |   |  |
|  Data  | Savaitės veiklos pavadinimas  | Tikslas  | Užduotys  | Atsiskaitymo laikas ir būdas  |
|   | 1.  |   |   |   |
|   | 2.  |   |   |   |
|   | 3.  |   |   |   |
|   | 4.  |   |   |   |
|   | 5.  |   |   |   |
|  | Vaizdo pamokėlių (10-15 min.)  |  |
| Vaizdo pamokėlių tema  | Data ir laikas  | Prisijungimo būdas  |
| 1.  |   |   |
| 2.  |   |   |
| Papildoma informacija  |   |  |